מספר פנימי: 564285

הכנסת העשרים

|  |  |  |  |
| --- | --- | --- | --- |
| **יוזמים: חברי הכנסת** | **איציק שמולי** | **דוד אמסלם** | **מסעוד גנאים** |
|  | **יצחק וקנין** | **מיכאל אורן** | **מיקי רוזנטל** |
|  | **יואב בן צור** | **יאיר לפיד** | **קסניה סבטלובה** |
|  | **ינון מגל** | **מירב בן ארי** | **יעל גרמן** |
|  | **רועי פולקמן** | **אלי כהן** | **טלי פלוסקוב** |
|  | **ירון מזוז** | **אילן גילאון** | **דוד ביטן** |
|  | **משה גפני** | **חיים ילין** | **רויטל סויד** |
|  | **זהבה גלאון** | **מיקי לוי** | **זוהיר בהלול** |
|  | **איימן עודה** | **איילת נחמיאס ורבין** | **אוסאמה סעדי** |
|  | **אורי מקלב** | **דניאל עטר** | **באסל גטאס** |
|  | **עפר שלח** | **עבדאללה אבו מערוף** | **יוסף ג'בארין** |
|  | **ציפי לבני** | **יפעת שאשא ביטון** | **חמד עמאר** |
|  | **אורלי לוי אבקסיס** | **אורן אסף חזן** | **מנואל טרכטנברג** |
|  | **איתן ברושי** | **מאיר כהן** | **עליזה לביא** |
|  | **ז'קי לוי** | **יעקב פרי** | **יואל רזבוזוב** |
|  | **מכלוף מיקי זוהר** | **אלי אלאלוף** | **שי פירון** |
|  | **ג'מאל זחאלקה** | **יחיאל חיליק בר** | **אחמד טיבי** |
|  | **ניסן סלומינסקי** | **עיסאווי פריג'** | **נאוה בוקר** |
|  | **נורית קורן** | **יוסי יונה** | **עאידה תומא סלימאן** |
|  | **מנחם אליעזר מוזס** | **יעקב מרגי** | **מיכל בירן** |
|  | **אברהם דיכטר** | **תמר זנדברג** | **עבד אל חכים חאג' יחיא** |
|  | **חנין זועבי** | **קארין אלהרר** | **טלב אבו עראר** |
|  | **דב חנין** | **אייל בן ראובן** | **יואל חסון** |
|  | **סתיו שפיר** | **אברהם נגוסה** | **נחמן שי** |
|  | **מרדכי יוגב** | **שרון גל** | **אראל מרגלית** |
|  | **עמיר פרץ** |  |  |

 פ/1423/20

הצעת חוק צער בעלי חיים (הגנה על בעלי חיים) (תיקון – החמרת ענישה בגין התעללות בבעלי חיים), התשע"ה–2015

|  |  |  |
| --- | --- | --- |
| תיקון סעיף 17 | 1.  | בחוק צער בעלי חיים (הגנה על בעלי חיים), התשנ"ד–1994[[1]](#footnote-2), בסעיף 17(א), במקום "שלוש" יבוא "חמש", ובמקום "או הקנס האמור בסעיף 61(א)(4) לחוק העונשין, התשל"ז–1977 (בסעיף זה – חוק העונשין)" יבוא "על אף האמור בסעיף 36 לחוק העונשין, התשל"ז–1977 (להלן – חוק העונשין), לא יוטל עונש הקנס כעונש יחיד". |

דברי הסבר

סעיף 2 לחוק צער בעלי חיים (הגנה על בעלי חיים), התשנ"ד–1994 (להלן – החוק), אוסר עינויים, התאכזרות והתעללות בבעלי חיים. העובר על הוראה זו דינו מאסר שלוש שנים או קנס בגובה עד 226,000 שקלים חדשים. בפועל, רק חלק קטן ממקרי ההתעללות מגיעים לידיעת הרשויות. חמור מכך, על פי רוב העונשים המוטלים בבתי המשפט הם מגוחכים. כך למשל, על אדם שקשר בחבל כלב לרכבו וגרר אותו על הכביש תוך פציעתו בכל חלקי גופו, נגזרו שלושה חודשי מאסר על תנאי; על אדם שהורשע בהשלכת כלב מחלון ביתו בקומה הרביעית ובהריגתו, נגזר קנס של 300 שקלים חדשים; ועל אדם שהורשע בכך שהכה את גורת הכלבים של שכנתו באמצעות כיסא ברזל ומרח את צואתה על גופה, נגזרו שישה חודשי מאסר על תנאי בלבד.

הצעת החוק קובעת כי תוחמר הענישה בגין התעללות בבעלי חיים, לתקופת מאסר של עד 5 שנים. בנוסף, לא יתאפשר עוד להמיר את עונש המאסר בקנס כספי, כך שלא ניתן יהיה להטיל את עונש הקנס כקנס יחיד.

התעללות בבעלי חיים איננה רק פגיעה נוראית בבעלי החיים האומללים, אלא מהווה סמן להתדרדרותה המוסרית והחברתית של החברה הישראלית. קשה להשלים עם מציאות בה העונש המקסימלי בגין גניבה הוא שבע שנות מאסר, ואילו העונש בגין התעללות בבעל חיים חי ונושם הוא שלוש שנות מאסר בלבד, אותן ניתן להמיר בקלות לעונש מאסר על תנאי או קנס כספי בלבד. תיקון החוק יבהיר כי ההגנה על בעלי החיים הינה תכלית חשובה ומרכזית בהתפתחותה המוסרית של החברה והתרבות בישראל. יצוין כי גם בית המשפט העליון התייחס לנושא זה לאחרונה, וקבע כי "יש מקום להחמיר בענישה הנוגעת לפגיעה בבעלי חיים, הן חיות הבר הן חיות הבית. התאכזרות ופגיעה בבעלי חיים, מעבר לפגיעה העקיפה שהיא גורמת לבני האדם, מעידה על אטימות לב וקהות חושים" (רע"פ 8122/12 **ראמי פחמאווי נ' מדינת ישראל).**

הצעות חוק דומות בעיקרן הונחו על שולחן הכנסת השש-עשרה ועל שולחן הכנסת השבע-עשרה על ידי חבר הכנסת ניסן סלומינסקי (פ/3436; פ/1473/17) ועל שולחן הכנסת התשע-עשרה על ידי חבר הכנסת רונן הופמן (פ/1412/19).

---------------------------------

הוגשה ליו"ר הכנסת והסגנים

והונחה על שולחן הכנסת ביום

כ"ח בסיוון התשע"ה – 15.6.15

1. ס"ח התשנ"ד, עמ' 56. [↑](#footnote-ref-2)